
BIDA TA BAI BIRA DURU 


Delno Tromp, diputado Nina den Heyer, lider di Frakshon di Demokrat, Clark Abraham i Miram Frans, nasé na 
Boneiru pero bibá na Hulanda, na apertura di e eksposishon di sklabitut. 

Den e siman aki Elvis Tjin Asjoe, lider polítiko di 
MPB, a pasa den Parke Wilhelmina i a dal den gran- 
dinan ku tabata tokando músika krioyo. Bunita pa 
mira nos grandinan, bou di guia di Francis Doma- 
cassé, hasiendo aktividat musikal. Tjin Asjoe a djòin 
e grupo i a toka un piesa ku nan. 


No tin mihó manera pa 
realisá kon dushi, den me- 
sun rosea kon sushi, Bonei- 
ru ta. Djis eksplorá e isla 
aki na pia. Kere mi ku boso 
ta mira kos ku boso no ta 
mira siendo sintá den èrko 
di boso outo. Kere mi si mi 
bisa esaki. 


Regularmente 
mi 
ta 
eksponé foto pa mustra 
kon bunita i dushi natura- 
lesa di e isla aki ta. Lástima 
ku hopi hende no ta realisá 
esaki. Nan ta djis aseptá e 
detaye aki, sin ku nunka 
nan ta drenta mondi pa mira 
kiko tin skondí tras di e 


yatu i ramanan di e isla aki. 
Pero loke no ta haña at- 
enshon sufisiente ta e sushi 
kon Boneiru ta. Siman pasá 
durante un di mi kamina- 
tanan atardi m’a bai pone 
atenshon na sushi kant’i 
kaminda, área di Den Tuna, 
sigui bai atras direkshon di 
Seru Angola. Kaminda di 
kunuku. 
Riba un trayekto di ma- 
soménos 250 meter mi a 
mira asina tantu sushi ku 
boso no por imaginá. Tur 
sorto di sushi, spesialmente 
bòter di serbes, bòter di 
plèstik di limonada, kùp, 
baki di foam. Inkreibel! 
E 
fenómeno 
aki 
ta 
eksistí den hopi otro ka- 
minda di kunuku. Obra, tra- 
bou, di nós hendenan. Nos 
ta kla Hopi biaha pa pura 
tira falta riba makamba pa 
tur sorto di kos. Makamba a 
bira e kapstòk na unda nos 
ta kologá nos rabia i frus- 
trashon kontra hulandes- 
oropeo. Pero pa loke ta e 
punto aki, e kapstòk ta nos 
mes hendenan, ku aparente- 
mente no tin niun klase di 
sentido síviko, niun bèrgw- 
ensa mas. 
Norma i balornan ta to- 
talmente pèrdí riba e lugá 
aki, mirando kon ta tira su- 
shi riba kaya. Bebe serbes, 
tira bòter kant’i kaminda. 
Kaba bebe limonada, hisa 
bòter tira kant’i kaminda. 
Kaba kome KFC, hisa baki 
di kuminda tira fo’i outo. 
Asina degenerá nós hende- 
nan a bira. 
Pakiko mi ta pone asina 
énfasis riba ‘nós hende- 
nan’? Pasobra ta nós hen- 
denan ta trata nan propio 
isla dje forma aki. Riba e 
ruta ku mi ta kana atardi aki 
ta dos makamba tin òf ta 
biba na kunuku. Nan no ta 
tira sushi fo’i outo. Al kon- 
trario, mi a yega di mira un 
di nan tabata piki porkeria 
kant’i kaminda un biaha. 
Mi ta kòrda kon un bi- 
aha, kisas un 7 aña pasá 
asina, mi a pone e situ- 
ashon aki bou di atenshon 
di SELIBON. Te ainda mi 
tin foto pa mustra kuantu 


sushi nan a saka. Awor ta 
mesun kos ku promé. Mas 
bien, awe ta pió ku promé 
ku a limpia. 
Ta hopi lástima ku du- 
rante e reunion di Konseho 
Insular resien den kua a pa- 
pia di Selibon, ni ún polítiko 
a dirigí nan mes na e pueblo 
aki pa mustra nos hendenan 
riba nos komportashon ora 
ta trata sushamentu di e 
lugá aki. Nan ke keda bon 
Tokando kuarta ku 
grandinan 


Trabou di nos mes hendenan 
Pa: Bòi Antoin 


ku pueblo, nan no ke pèrdè 
voto. Clark Abraham di De- 
mokrat a skupi riba Selibon, 
asta bisa ku mihó sera Seli- 
bon, pero niun palabra pa 
mustra riba komportashon 
di nos hendenan ku ta kaba 
ku medio ambiente di nan 
isla. Pasobra no ta kumbiní. 
Mester hunga populista, 
hunga popular den bista di 
trahadónan di Selibon. 

E dianan aki mi ta publikando 
un seri riba maneho kultural di 
Boneiru. Na momentu ku m’a 
kere di lo por a keda kla pa si- 
man pasá, mas kos ta bini den 
mi mente ku lo mi no por laga 
afó. Ta ún biaha bo ta publiká 
algu asina. Pues lo mi sigui te 
momentu ku mi kaba atendé 
tur loke mester atendé. 


*** 
Kisas e ta zona straño, pero 
di tur e diputadonan ku m’a 
konosé den tur e tempu ku 
mi ta atendé ku kultura, pa mi 
James Kroon na sierto nivel ta 
esun ku tin mas konosementu 
di e asuntunan aki ku tur otro. 
Ta e úniko mandatario ku ta 
mira práktikamente tur pro- 
grama Herensia, ‘Aki Boneiru’ 
i dokumentalnan ku FuHiKu- 
Bo a i ta traha. E ta kombersá 
tambe detayá ku mi tokante e 
programanan aki, di kultura i 
historia. 


*** 
Mi ta bisa na sierto nivel. Mi 
kier men nivel popular. E ta un 
hòmber di pueblo, ku a lanta 
den simadan, San Wan/San 
Pedro, muzik i otro aktividat- 
nan kultural di spesialmente 
su bario di Rincon, konosí 
komo e kuna kultural di Bonei- 
ru. Aki e diputado aktual Nina 
den Heyer ta kai hopi chikí. 
Tambe e diputadonan promé 
ku James. E úniko ku por a 
kompará un tiki ku James 
Kroon ta e eks-diputado di 
kultura Nolly Oleana, pero é 
tambe na sierto nivel so. 


*** 
Kasi boso lo kere ku mi kabes 
a bruha ku si mi bisa ku Ra- 
monsito Booi tambe tabata un 
polítiko ku komo mandatario 
tabatin orea pa kuido di nos 
patrimonio kultural. Falta di 
konosementu, kisas kombiná 
pa ambishon pa plaka, a pone 
ku el a tuma algun desishon 
robes den su karera riba tere- 
no kultural. 


*** 
Ta Ramonsito Booi a pone ku 
e trabounan di FuHiKuBo a 
haña mas forma. El a pèrkurá 
pa gobièrnu a pone kamaró- 
grafo Ivan Wilson, ámtenar, 
na disposishon di FuHiKuBo 
pa a graba Herensia i traha 
dokumental. El a skucha ora 
ku m’a splik’é ku no por ba- 
sha e edifisio aktual okupá pa 
SKAL abou. Huntu ku Burney 
el Hage el a instruí e doñonan 
di e proyekto rondó di Van de 
Dijs abou. 
*** 


KRALENDIJK – Bida 
ta bai bira hopi duru pa ha- 
bitantenan di e munisipio 
spesial di Hulanda Kari- 
bense – BES. E dianan ku 
a pasa a anunsiá ku tarifa 
di koriente lo bai subi ku 
alrededor di 30 porshento 
entrante luna di yüli awor. 
Preis di gasolin tambe a 
subi na diferente okashon 
últimamente. Kosto di bida 
tambe tambe ta subiendo 
i tur kos ta mustra ku den 
tur sektor por bai mira ou- 
mento di preis, pasobra aki 
ta trata di un reakshon di 
kadena. ACM ta e outori- 
dat hulandes ku ta stipulá e 
tarifanan aki. 
Na e isla Saba polítiko 
Dave Levenstone a bisa 
ku un entidat públiko no ta 
obligá pa sigui e tarifanan 
imponé pa ACM. Na Bo- 
neiru no por tende masha 
reakshon, loke ta enserá ku 
dentro di algun dia e kon- 
sumidó di elektrisidat mes- 
ter bai dil ku un oumento di 


30% di nan kuenta di kori- 
ente. 
Pa Boneiru e tarifa ta 
subi di 0.3260 USD pa 
0.4253 kWu. E máksimo di 
Pagabon ta subi di 0.5332 
USD pa 0.6325 pa kWu. Pa 
un unidat doméstiko pro- 
medio na Boneiru esaki ta 
enserá un oumento di 25 
dòler pa luna. 
E komunidatnan di Saba 
i St. Eustatius ta sufri mas, 
pasobra nan tarifanan aktu- 
al ta mas haltu ku Boneiru 
kaba, pero no ta subi asina 
tantu manera Boneiru. Na 
St. Eustatius e ta bira un ou- 
mento di 19 dòler pa un un- 
idat doméstiko promedio. 
Na Saba e oumento aki ta 
representá 28 dòler pa luna. 
Polítiko di Saba Dave 
Levenstone a komentá ku 
te asina leu ku e ta sa, ACM 
ta stipulá e tarifanan mák- 
simo pa koriente, pero e 
kompania di elektrsidat di e 
isla, SEC, no mester imple- 
mentá e loke ACM stipulá. 


SEC semper por determiná 
su mes tarifa. 
Saba ta sintiendo e peso 
di preis di elektrisidat mas 
tantu ku e otro islanan. 
Levenstone ta puntra ki dia 
SEC ta habri nan bukinan 
finansiero pa hendenan di 
Saba mira. 
Saba ta den un situashon 
manera Boneiru, na unda 
nan ta tratando pa generá 
elektrisidat na formanan al- 
ternativo, esta via pènelnan 
solar. Na Statia tambe tin 
un planta solar. Na Boneiru 
tin turbinanan di bientu, 
ademas ta eksperimentan- 
do ku solar. Levenstone a 
opiná: “Pa ta honesto, mi 
no a mira na unda e parke 
solar di Saba a benefisiá e 
konsumidónan di koriente. 
Manera mi ta komprondé, 
e ta benefisiá e kompania 
direktamente. Ta p’esei e 
kompania di elektrisidat 
di Saba mester duna sp- 
likashon na konsumidónan. 
Mester tin transparensia.” 


E mesun preguntanan 
ku Dave Levenstone tin, 
ta biba tambe na Bonei- 
ru. Tempu ku a anunsiá 
e proyekto di turbina di 
bientu na Morotin pa rem- 
plasá e planta di WEB ku a 
kima, e direktor di Bonaire 
Holding Maatschappij, bou 
di kua WEB ta kai, a bisa 
ku e turbinanan lo pone ku 
preis di koriente ta bai baha 
pa e kosnumidó boneriano. 
Te awe esei no a sosodé. Ta 
oumento so práktikamente 
tabatin. 


BIDA TA BAI 
BIRA DURU 


Ola tropikal aktivo 
direkshon Caribe 


KRALENDIJK – Tin 
un ola tropikal aktivo riba 
Oséano Atlántiko binien- 
do direkshon di Karibe. 
KNMI, ku ta e instituto 
meteorológiko di Reino 
bou di kua Boneiru ta kai, 
ainda no ta dunando ma- 
sha informashon tokante e 
sistema aki, kontrario na e 
departamentu di meteolo- 
gia di Kòrsou (MCD), ku 
sí ta informando tokante e 
sistema. 
Di akuerdo ku un in- 
forme emití ayera tardi pa 
MDC, e ola tropikal aki 
tin 70% pa desaroyá bira 
un siklon tropikal. MDC a 
drenta e fase di koló hel, re- 
lashoná ku e sistema. Esaki 
ta nifiká ku desde ayera nan 
lo informá tur dia tokante 
desaroyo di e sistema. Kó- 
digo hel ta basá riba e posi- 
bel impakto ku e tormenta 
lo tin. 
Na 
e 
momentu 
aki 
pronóstikonan ta ku e dis- 
turbio lo krusa nort di e 
islanan ABC djaweps mar- 
dugá. Te awor ta kalkulá 
ku e impoakto di áwaseru, 
bientu i laman lo ta mederá. 

REFLEKSHON 
BERDADERO PAS 
“Lo Bo warda den pas perfekto esun ku su pensam- 
entu ta permanesé den Bo, pasobra e ta konfi a den 
Bo ...” Isaias 26:3(BS) 
Ken awendia no tin nesesidat di pas? Kurason i men- 
te di nos komo ser humano ta anhelá na pas, tranki- 
lidat i alivio. Nos ta yen di preshon i preokupashon: 
preshon di trabou, di famia, preshon di tempu, pre- 
okupashon fi nansiero, preokupashon pa nos salú ... 
asina nos por sigui menshoná. 
Komo hende nos ta buska pas mental konstante- 
mente, pasobra e mente ta akusá nos, ta bisa nos ku 
nos no tin balor, ta trese nos pasado den nos presen- 
te, ta keda bisa nos ku no tin solushon. I pa kolmo, 
e mente ta huntu ku nos 24/7. Hopi bia e gritu ta: “Mi 
mente ta kansa mi. E no ta para ketu!” Fásilmente 
hende ta buska e solushon e ora ei den píldora pa 
drumi òf remedi ku nan ta yama ‘trankilisante’. 
Tin solushon? Hende por disfrutá di un mente na 
pas? 
Awèl, Esun ku a krea hende tin e solushon pa pas 
berdadero. Dios Kreador di shelu i tera i di hende, 
ta ‘Jehovah Shalom’, Señor Dios mes ta Pas! Den 
Beibel, Dios Su Manual pa bida, E ta duna nos e 
solushon pa un mente na pas. 
E solushon ta: laga nos pensamentu permanesé den 
Dios Shalom! Permanesé ta duna e idea di keda 24/7 
konektá ku e Dios di Pas. Komo resultado Dios mes 
ta Esun ku ta warda bo mente den pas perfekto. El 
a krea nos, E sa nos nesesidatnan i E tin e solushon 
kaba i ... E mes ta Pas. Nos mester djis keda konektá 
ku e Dios di Pas. 
Pas Perfekto ta posibel, keda 24/7 konektá ku e Dios 
di Pas! Miralda Paula-Frans 
Produkshon PGM 
Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 

12.00 Aktualidat: 
Fuhikubo 
13.00 Aki Statia: 
Mike Franco 
14.00 Herensia: 
Isberto Martires Bernabela 
15.00 Sitionan Marká : 
Bara di Karta 
16.00 Herensia: 
Cornelia Akkersdijk 
17.00 Aki Hulanda: 
Pastor Servais Braham 
18.00 Herensia Korsou: 
Victor Bartholomeus 
19.30 Puerto Latino: 
Luis Zárraga 


20.00 Herensia: 
Romeo Heijer 
21.00 Aki Boneiru: 
Steve Francees 
22.00Herensia : 
Caito Sint Jago y Daantje Molina 
23.00 BAPA: 
Bob Harms 


JAD’S Motors B.V. 


ta buska 
un (1) mekániko 


Interesadonan por manda nan CV na 
avisbonaire03@jadsmotorsbv.com 


Pa mas inf. por yama 717-1111 


Civil Mechanical Structural N.V. 
ta buska 
- 7 metselaar 
- 2 timmerman 


Pa mas inf. yama +5999-511-2762 


City Shop N.V. 


ta buska 
karpinté / meubelmonteur 
Interesadonan por manda nan CV na 
HR@cityshopbonaire.com 


Pa mas inf. por yama 717-3666 


KURSO PA TRAHA 


Johny-cake: 
dia 30 yüni 
Cup-cake & Dekorashon: 
dia 2 i 3 yüli 
4 sorto di pasapalos: 
dia 9 yüli 


Pa mas inf. por yama 795-1455 
whatsapp riba +5999 562-5753 


JAD’S Motors B.V. 


ta buska 
un (1) mekániko 


Interesadonan por manda nan CV na 
avisbonaire03@jadsmotorsbv.com 


Pa mas inf. por yama 717-1111 


Civil Mechanical Structural N.V. 
ta buska 
- 7 metselaar 
- 2 timmerman 


Pa mas inf. yama +5999-511-2762 


City Shop N.V. 


ta buska 
karpinté / meubelmonteur 
Interesadonan por manda nan CV na 
HR@cityshopbonaire.com 


Pa mas inf. por yama 717-3666 


KURSO PA TRAHA 


Johny-cake: 
dia 30 yüni 
Cup-cake & Dekorashon: 
dia 2 i 3 yüli 
4 sorto di pasapalos: 
dia 9 yüli 


Pa mas inf. por yama 795-1455 
whatsapp riba +5999 562-5753 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


KRALENDIJK -- Awe 
djaluna Richailine Elisa 
di Elisa Academy Kòr- 
sou ta na Boneiru pa duna 
muchanan 4 dia di tayer di 
aktuashon. Richailine ta un 
aktris profeshonal ku un 
trayektoria di 15 aña den e 
mundu di teater. 
E tayernan ta enserá 
aktuashon, emoshon, imi- 
tashon, uso di stèm, move- 
shon i hopi mas. E tayernan 
ta kuminsá awe djaluna 
di17:00 pa 20:00 i lo ta tur 
dia i ta kulminá djaweps. 
Djaweps e muchanan lo 
presentá pa famia i amigu- 
nan e loke ku nan a krea. 
Pa por partisipá ta fásil. 
Djies manda un mensahe 
via whatsapp ku nòmber 
i edat di e mucha ku ta 
bai partisipá na number 
7965677. 
E workshopnan ta tuma 
lugá na Kristu Bon Ward- 
ador Nikiboko. Kontribus- 
hon ta $25. Probechá i laga 
bo yu partisipa pa e desku- 
bri i desaroya su talento. 


VACATURE!! 
- GEDIPLOMEERD SLAGER 
Voor onze slagerij zijn wij op zoek naar een enthousiaste 
collega die graag de handen uit de mouwen steekt en passie 
voor het vak heeft. Je komt te werken in een familie-bedrijf 
waar klantvriendelijkheid en kwaliteit hoog in de vaandel 
staan. 
Lijkt het je wat? Mail je CV en motivatie naar: 
corantijn10@hotmail.com 
CARNISERIA LATINO N.V. 


Coral Casino Bonaire ta buskando 
DEALERS Edat 21+ 
*Coral Casino por duna training tambe pa por 
siña bira Dealer 
*Aplikante mester ta den posishon di un pasport 
Hulandes 
*Mester por domina e idiomanan: Papiamentu, 
Ingles, Hulandes i Spaño 
*Mester por presentá papel di ‘Bon Kondukta’. 


Pa mas informashon por pasa personalmente 
na Coral Casino durante orario di ofisina: 
djaluna pa djabierne 8’or mainta pa 5’or atardi 
òf por tuma kontakto ku nos via telefòn nr. 
717-4215 òf por manda nos un email na 
info@coralcasinobonaire.com 


Mensaje de La Virgen Maria Reina 
de la Paz, 
25 de MAYO de 2022, 


. 


¡Gracias por haber respondido mi llamado!” 05/25 


"¡Queridos hijos! Os miro y doy gracias a Dios por 
cada uno de vosotros, porque Él me ha permitido 
estar todavía con vosotros, para animaros a la 
santidad. Hijos míos, la paz está deteriorada y 
Satanás quiere la tribulación. Por lo tanto, que 
vuestra oración sea aún más fuerte con el fin de que 
todo espíritu impuro de división y de guerra sea 
silenciado. Sed constructores de paz y portadores 
de la alegría del Resucitado en vosotros y a vuestro 
alrededor, para que el bien triunfe en cada hombre. 


Gran Parapsicólogo, 
Profesor Kenyo, 
especialista en el 
ocultismo, te ayudo a 
solucionar tus 
problemas. 
Llame ya para su 
consulta tel/wasapp: 
+573147912925 


CONSULTA 


Kuater dia di tayer di aktuashon pa 
mucha di 9 pa 12 aña 

KRALENDIJK – Den e 
estado Groningen djaweps 
a tuma lugá apertura di e 
eksposishon di sklabitut 
‘Slavernij. En de Gron- 
ingers?’ na Museum aan 
de A, anteriormente konosí 
bou di e nòmber Noordelijk 
Scheepvaart Museum. Inte- 
resante na e apertura tabata 
presensia prominente di e 
delegashon Boneriano. Un 
di e oradónan invitá tabata 
Delno Tromp, kende a duna 
un deskripshon kòrtiku di 
e pasado konhunto di ne- 
goshantenan di katibu ku a 
hasi nan katibu. 
Tromp, di akuerdo ku un 
publikashon di Bonaire.nu, 
a papia tokante e echo ku 
historia di Boneiru i e otro 
islanan, mas bien tabata un 
historia di emansipashon. 
Emansipashon ta trabou 
den progreso. Pa esaki e 
eksposishon su meta ta, pa 
alumno te adulto. Laga e ta 


vulnerabel pa loke tiki tiki 
nos a produsí, esaki ta hopi 
i loke ainda nos ta trata pa 
kita e peso for di pasado. 
Tromp a duna di konosé 
tambe ku ainda e islanan 
semper a pasa den hopi el- 
emento di pasado. Humi- 
ashon ku sklabitut ta trese 
kuné i huntu kuné miedu 
pa e humiashon nobo, parse 
di a keda traspasá di gen- 
erashon 
pa 
generashon. 
Nos tin un palabra pa esaki, 
bèrgwensa. Te asta ta stèm- 
pel nos komunidat afro 
antiano ku kulturanan di 
bèrgwensa, manera otro ka- 
minda por ehèmpel na Hu- 
landa, no ta eksistí bèrgw- 
ensa. Un korto, nos a sigui 
karga tambe e pesonan 
nesesario. 
Tromp a splika den su 
diskurso tambe e relashon 
ku Papiamentu, sí ta trata 
di kultura di bèrgwensa. 
“Asina niun hende mas no 


por duda ku Papiamentu 
ta un idioma perfekto i no 
un dialekto atrasá òf algu 


asina. Tòg ainda no ta po- 
sibel pa sigui sin problema 
edukashon di fishi den nos 


idioma materno. Hulandes 
ke sí pa forma un barera 
haltu.” 


KRALENDIJK -- Sí Tik 
Tok ta fuente di reto nobo, 
entre tantu ta konosí. An- 


teriormente nos a skirbi 
tokante e diferente retonan 
peligroso bou di mucha ku a 


bira popular dor di Tik Tok. 
Pensa riba e reto ‘black- 
out’ i e hopi otronan. Awor 
tin un reto doloroso nobo 
riba Tik Tok ku e nòmber 
‘Bloody Knuckels’. 
“Mama, bo sa kiko 
‘Bloody 
Knuckels’ 
ta,” 
“mi yu di 11 aña a puntrá 
mi, ami a kontestá pelea 
sangriento.” El a lora su 
wowonan i bisa “nò, ta un 
tipo di wega. 
“Seguidamente el a sp- 
liká mi ku e no ta un wega 
nobo, pero un wega físiko 
kaminda kaminda bo mes- 
ter trata na pusha un mone- 
da bou di un moketa será 
riba mesa di un otro per- 
sona. Algun mucha a hunga 
e wega aki na skol ku un 


moneda di sinku sèn, e yu a 
agregá lagando mi asombrá 
atras,” e mama ta konta. 
Despues di algun ratu, 
e mama ta sigui konta, el a 
puntr’é e yu si el a mira es- 
aki riba Tik Tok i a resultá 
enbèrdat di ta asina. Pues el 
a disidí di bai profundisá su 
mes. 


Pa tempu kaba popular 
‘Bloody Knuckels’ ta 
un wega ku ta eksistí ya pa 
hopi tempu ku ta konsistí i 
hungá prinsipalmente dor 
di adulto. Na Estádos Uní- 
dos ta hunga e wega stan- 
dart ku un quarter. E ta bai 
komo lo siguiente: Un per- 
sona ta primi su moketa riba 
mesa i e otro ta trata desde 


e otro banda di e mesa pa 
mas fuerte posibel pusha e 
moneda bou di su moketa, 
ku komo posibel konsekue- 
nsia un moketa sangriento. 
Komo ku e vidio di e 
wega ta sirkulá riba Tik 
Tok, e wega ta bira popu- 
lar tambe bou di mucha, 
miéntras ku en realidat to- 
talmente e no ta un wega 
dushi. 
Hunga ‘Bloody Knuck- 
els’ por kondusí na doló 
fèrfelu. “Entre tantu mi a 
deskonsehá mi yu di 11 
aña pues pa hunga e wega 
aki, pasobra e no ta pars’é 
realmente un wega dushi 
pa mucha di skol básiko,” e 
mama ta konta. 


'Bloody Knucke’ reto nobo peligroso 


di Tik Tok 


Boneiru presente na eksposishon 
sklabitut na Groningen 


Desde siman pasá tin un eksposishon tokante e siudat Groningen i Sklabitut. Dife- 
rente persona, entre otro Emma Pratt di FuHiKuBo, tabata presente. 

Guia di 
Hortikultura 


Servisio di Agrikultura, Krio i Peska (Dienst LVV) 
i Soltuna 2005 


Variedatnan ku ta duna bon 
resultado na Kòrsou 
* White Baron (Sakata) 
* Tropikal 45 days (Takii) 


Blumkol 
(Brassica oleracea var. botrytis) 
Famia: CRUCIFERAE 
Sinónimo (otro nòmber): Cauliﬂ ower, Coliﬂ or, Bloemkool 


Orígen i karakterístikanan general 
Blumkol ta originá na e área Mediteráneo. Na áreanan tropikal blumkol normalmente ta wòrdu kultivá den 
serunan, na un altura di mas ku 1000 meter. Sin embargo tin algun variedat ku por krese na áreanan tropi- 
kal ku ta na nivel di laman i ku ta mas kalor, manera Kòrsou. Asina mes e bèrdura akí no sa wanta kalor 
muchu bon. Preferiblemente mester kultiv’é den un schaduwhal. 


0 


Siklo di kultivo 


4 
4 


Sembra Planta riba 
kosecha 
tereno 


7 
11-12 (siman) 


Sembramentu 
Simia di kolo ta keda viabel durante tempu largu, 
pero sí ta tuma mas tempu pa nan sali ora nan ta 
mas bieu. 
Simia fresku ta germiná denter di dos dia. Sem- 


per mester sembra den kwekerij i transplantá e 
matanan despues. 


(Trans)plantá 
Si a sembra den un zaaibak, mester transplantá 
e matanan pa pòchi despues di mas o ménos 10 
dia. Si a 
sembra dirèkt den pòchi mester eliminá e matan- 
an ku ta di mas den e pòchi, pa kada pòchi keda ku 
solamente un mata. Mas o ménos 21 dia despues 
por planta e matanan n’e tereno. Promé ku planta 
den tera mester meskla 200 gr. di fertilisante ku un 
% haltu di P2O5 (fòsfat) den e tera. Planta na un 
distansha di 50- 60 cm entre e matanan i 80-90 cm 
entre e karedanan. Pa e matanan keda bon aksesi- 
bel pa spùitmentu etc. ta konsehabel pa planta dos 
kareda i despues salta unu, planta dos atrobe etc. 


Mantenshon di e kultivo, kosecha i produkshon 
Ta konsehabel mara e blachinan di pafó pa redusí 
efekto di lus di solo. Si e rayonan di solo ta muchu 
direkto, sabor di e bèrdura akí ta bira marga. E ta un 
mata ku e blachi di pafó ta sufri mas tantu di solo. 
Pa e motibu akí ta plug basta hundu. Mester plant’é 
den tera lòs den un kanal ku ta protehá e blachinan, 
òf ta pone mata bou di un schaduwgaas pa baha 
intensidat di lus di solo mas tantu posibel. Na kumin- 
samentu e kolo mester krese lihé ku blachi grandi. 
Despues e ta stòp di krese i ta kuminsá forma e fl or. 
E mester di hopi P2O5 pa e fl or bira grandi i bunita. 
Agregá un tiki mas fertilisante di fòsfat durante e di 
tres siman. Si e blachinan haña un koló püs e mata 
ta falta fòsfat i lo no forma fl or bunita. Mester pone 
sufi siente fertilisante di fòsfat. Pa haña un blumkol 
bunita blanku, e fl or mester ta tapá, lus di solo ta 
pon’é bira hel. Si e mata a krese bon, e tin blachi 
grandi ku normalmente ya kaba ta tapa e fl or bas- 
tante. Kaminda e fl or keda visibel mester dobla e 
blachinan akí pa tap’é kompleto. 


Malesa i plaga 
Mester vigilá malesa- i plaganan mashá bon. Un 
bichi den e fl or òf un poko roetdauw, ku por wòrdu 
transmití pa afi do òf whitefl y, ya ta pone ku e Blum- 
kol ta pèrdè tur su balor i no por bend’é mas. Ta bon 
pa spùit preventivo ku Dipel en kombinashon ku un 
insektisida sistémiko manera por ehèmpel Perfec- 
thion, Cygon òf Sistemin. 


Batata dushi 
(Ipomoea batatas) 
Famia: CONVULVULACEAE 
Sinónimo (otro nòmber) : Sweet potato, Zoete aardappel, Bataat 
(hulandes bieu), Papa dulce, Batata, Patate douche 


Orígen i karakterístikanan general 
Batata dushi a originá na áreanan tropikal di kontinente merikano. E ta un mata tropikal. E ta preferá suela 
habrí ku bon drenahe. Mester plug i èg, espesialmente despues di tempu di áwaseru 


Variedatnan ku ta duna bon resultado na Kòrsou 
Na Kòrsou a introdusí vários variedat for di paisnan 
bisiña. Konsekuentemente tin vários variedat dife- 
rente na Kòrsou, ku generalmente ta prosedente di 
Venezuela, Colombia, Repúblika Dominikana i Haiti. 


Siklo di kultivo 
E kultivo ta dura entre 110-130 dia 
Sembramentu 
Ta planta batata dushi ku stèk. Ta konsehabel pa 
kita e stèk for di e parti mas abou di un stèngel. Ta 
rekomendá pa planta dos rei di mata pa kada kama 
di tera di 1.50 m anchu. Tene 40 cm entre e reinan 
di mata i 30 cm entre mata di e mésun rei di mata. 
Mantenshon di e kultivo, kosecha i produkshon 
Preferiblemente mester planta batata riba lomba di 
tera. Si planta riba lomba, tin sufi siente tera lòs pa 
e batata por desaroyá. Ora e tera ta un tera hopi 
klei, por ta difísil pa haña un batata ku ta bon formá, 
maske a planta riba lomba. Tera hopi kompakto ta 
pone e batata keda largu i delegá. Tambe por plan- 
ta den kama, pero mester plug i habri e tera basta 
hundu i e tera no mester kontené muchu klei. Impor- 


tante ta pa e matanan di batata tapa e tereno lihé, 
pa yerba malu no haña chèns di krese. Pa realisá 
esei mester tene e plantashon limpi di mala yerba 
durante e promé luna despues ku a planta, i duna 
sufi siente awa durante e tempu ei. Despues ku e 
mata a tapa e tereno, mengua e kantidat di awa ku 
ta duna gradualmente. Laga e matanan krese sos- 
egá. Si nan haña muchu awa, nan ta forma muchu 
blachi, nan ta keda krese muchu vegetativo i no ta 
forma batata fásilmente. Ora e batatanan ta kasi kla 
pa kosechá, ya por mira batata basta grandi den 
tera. E or’ei duna mashá tiki awa durante dos si- 
man. Asina e batatanan ta kaba di forma i e tera 
ta seka, na moda ku por saka nan fásil i limpi for 
di suela. Ora di kosechá por kita tur rama riba tera 
promé ku saka e batatanan. Ora saka batata mester 
tene kuidou pa no kibra òf kòrta e batatanan. Den 
tempu di kalor (mei te ku sèptèmber) e formashon 
di batata ta bai difísil. Esei ta pone ku batata plantá 
entre mei i sèptèmber hopi biaha ta tuma mas tem- 
pu pa por kosechá ku e 130 dia ariba menshoná. 
Batata por produsí entre 1 pa 4 kilo pa m2 pa kada 
siklo di kultivo. 


Malesa i plaga 
Si bo trese un stèk di batata dushi for di un otro 
tereno ta bon pa desinfektá e stèk promé ku plant’é 
pa evitá ku malesa ta plama di un kunuku pa otro. 
Usa un insektisida i un fungisida. Dòp e stèk den 
un solushon di konsentrashon normal, i lagué aden 
durante un òf dos minüt. Komo insektisida por usa 
insektisida sistémiko manera Cygon, Perfecthion òf 
Systemin (e insektisidanan akí ta hopi similar, nan 
ta kontené e mésun ingrediente aktivo). Tambe por 
usa Vydate L òf Orthene i komo fungisida por usa 
Dithane òf Benlate. Batata dushi ta sensitivo pa e 
siguiente malesanan i plaganan: * Chinche di batata 
dushi (Corythaica planaris). Por kombatí e plaga akí 
ku Perfekthion, Cygon òf Sistemin, Cypermethrin 
òf Diazinon. * Bichi di batata dushi (Cylas formicar- 
ius). E daño ta wòrdu kousá dor di e insekto adulto 
ku ta pone webu den e stèngel i dor di e bichinan 
ku ta sali for di e webunan akí i ta bora bai den e 
batatanan. Por kombatí e plaga akí ku Perfekthion 
(Cygon), Cypermethrin òf Diazinon. Pa prevení e 
plaga akí mester dòp e stèknan den insektisida pro- 
mé ku planta i mester paga tinu pa no planta batata 
riba tereno kaminda tabatin batata plantá resiente- 
mente. Warda por lo ménos 6 luna pa planta batata 
atrobe, kaminda tabatin batata plantá. * Akaro, mas 
tantu ákaro kòrá, sa ataká e blachi. E blachinan ta 
haña un koló shinishi blanku i nan ta muri promé ku 
nan tempu; por usa Kelthane òf Dicofol. 
* Treps (Thrips palmi). Akaro sa ataká e blachi; 
por usa Kelthane, Plictran òf Dicofol. 
* Whitefl y (Bemisia tabaci) tambe sa ataká Bata- 
ta dushi. Por kombatié ku Applaud, Tambo òf Endo- 
sulfan. Kontrolá bo matanan dos biaha pa siman pa 
malesa i plaga. 

Hopi mas kolekshon 
E kolekshonnan oudiovisual 
di FuHiKuBo ta hopi mas ku lo 
bo pensa. Ainda nos tin un sèt 
di kasèt di nos mes, banda di 
esnan di kolekshon Julio Her- 
rera, ku ta para warda pa digi- 
talisashon. 
Mi ke ta dirèkt aki pa tur hen- 
de por, òf ke, komprondé. Si mi 
muri na e momentu aki (tur hen- 
de mester bai un dia) hamas i 
nunka lo digitalisá nan. No tin 
niun hende ku por guia e pros- 
eso aki, identifiká e grabashon- 
nan. I esaki ta konta pa nos 
kolekshonnan di foto tambe, pa 
no papia mes di e archivo di pa- 
pel, ku ta konsistí di algun shen 
kaha di archivo. 
Interesante pa sa kon nos ta 
yega na nos kolekshonnan risibí 
di hende. Maurits (Mou) Emer- 
enciana a bishitá pastor Lensen 
na Nijmegen, kende tabatin 
edat haltu kaba. Lensen tabata 
dispuesto pa pone su kolekshon 
di grabashon di kantika di misa 
ku e mes a graba, huntu ku un 
organista. Un kolekshon balioso 


ku Nicky Pietersz a digitalisá. 
Pues e ta salbaguardiá. 
Lensen su inisial ta aparesé 
na vários kantika den Misal di 
Pueblo. El a tradusí tekstonan 
di kantika for di latin i hulandes 
pa Papiamentu. 
For di e grabashonnan aki 
nos a saka algun aña pasá 50 
CD ku nos a entregá na tur 
parokia katóliko den Obispado 
di Willemstad. No tin mas kolek- 
shon den Antia di e índole aki. 
Sobrá CD-nan a bai manera 
pan kayente. 
Na Konseho Insular, den 
edifisio di Passangrahan, tin un 
kantidat enorme di kasèt i asta 
teip (reel to reel) ku oudio di re- 
unionnan di Konseho Insular di 
promé ku e tempu digital a hasi 
su entrada. 
E grabashonnan aki ta hopi 
importante. Bo por tin nótulo 
skirbí di loke a papia den e re- 
unionnan ei, pero no lubidá ku 
e bos di un persona, su ekspre- 
shonnan, no ta bini den nótulo. 
Un bia m’a papia ku un grifir 
interino di Konseho Insular ku a 


realisá e importansia pa digital- 
isá e material aki. Naturalmente 
tin un etikèt di preis kologá na 
esaki, pasobra nos mester paga 
hende pa hasi e trabou aki. E 
kordinashon lo mi por hasi. 


Material brutu 
Den e kolekshon oudiovisu- 
al di FuHiKuBo tin loke nos ta 
yama ‘material brutu’. Material 
brutu ta konsistí di grabashon- 
nan original di un resolushon 
haltu. Ta materialnan for di kua 
nos ta saka sierto partinan pa 
usa den dokumental. 
Por ehèmpel nos a traha e 
aña aki un dokumental di his- 
toria di sindikalismo na Bonei- 
ru. Nos ta bai serka, laga mi 
bisa, 15 hende. Tin di e perso- 
nanan aki, por ehèmpel Primo 
Bernabela,ku a papia pa kasi 
dos ora. For di e dos ora aki 
kisas nos a usa, repartí den e 
dokumental, 10 minüt. Pero e 
sobrá un ora ku sinkuenta minüt 
tambe ta importante. Esaki ta e 
material brutu ku ta keda tras ku 
ta importante pa warda. 
Tuma komo ehèmpel Her- 
ensia i nos otro programanan. 
Despues ku nos kaba editá, e 
material ku ta keda tras, esta e 
grabashon original di resolush- 
on haltu, nos ta yama mate- 
rial brutu. E programa mes, e 
produkto final, nos ta komprimí 
den ménos resolushon. 
E material brutu original ei, 
debí na su resolushon haltu, 
ta tuma hopi espasio. Ku hopi 
doló na mi kurason algun aña 
pasá mi a duna instrukshon pa 
dilit nan. Material ku nos lo por 
a usa despues den dokumental. 
No tabatin otro alternativa, sigur 


despues ku nos a purba sin 
logra haña ‘Instituut Beeld en 
Geluid’ asina leu pa warda nan 
pa nos, sin pago. Na unda nos 
mester saka sèn pa paga? 


Lubidá nan! 
Nicky Pietersz, kende ta du- 
nando su aporte i kontribushon 
den realisashon di e dokumento 
aki, ta opiná ku nos mester lu- 
bidá e novela di IB&G aki numa. 
Nos lo no yega mas leu, anke 
ku ta for di ministerio di OCW 
nan ta haña fondo. I nos tin un 
direktor di OCW na Boneiru, ku 
nunka a sinta formal i serio ta 
mesa ku nos pa atendé e asun- 
tu aki. 
Ta parse ku e asuntu di ‘Ge- 
luid en Beeld’ ta negoshi so. 
Nan ta pidi i hopi bia pa nan 
haña derechonan di outor riba 
material ku nan a haña pa war- 
da. Unabes nan tin esaki nan ta 
hasi negoshi kuné. 
Aparentemente ta hopi lukra- 
tivo e negoshi ei. Studiante i 
otro estudiosonan semper lo tin 
mester di e tipo di materialnan 
ei pa nan estudio, promoshon i 
pa dokumentá sierto ponensia. 
Bon plaka IB&G ta traha asina 
ei riba lomba di otro. Anto mas 
bunita ta ku despues ku nan 
haña e derechonan, e doño 
mes no tin nada mas di bisa riba 
su material. Ta nan ta disidí ken 
sí i ken nò. Nicky tin rason. Mi ta 
bai lubidá nan. 
Loke sí ta bon pa trese dilanti 
ku FuHiKuBo nunka a kobra 
niun studiante pa yuda nan ku 
informashon pa proyektonan di 
skol. Nos meta no ta pa gana 
plaka, sino pa yuda. 


SI NO PLANTA 
NO TIN KOSECHA(6) 


Pa: Bòi Antoin 


Mi ta preokupá. Hopi preokupá! Preokupá pa e forma kon spesial- 
mente gobernante i ámtenarnan, pero tambe nos mes, ta atendé, 
òf no ta atendé, ku nos patrimonio kultural-históriko. Nos patrimo- 
nio kultural-históriko ta bayendo pèrdí. Den un seri di artíkulo, ku 
ta sali tres bes pa siman, lo mi bai trata na konbensé boso kiko mi 
kier men. 


Mi a bishitá pastor Lensen den su último fase di bida na 
Nijmegen. 


Riba e aparatonan aki (NAS) tin parti grandi di nos kolek- 
shon digital. Un forma di warda hopi vulnerabel. Pero, 
manera nan ta bisa na ingles: “Who cares?” 

Unda nos ke bai ku nos rikesanan? 


Ta eksistí henter un manto di misterio rondó di e number 
7. Nan ta papia ku e ta un number mágiko, di superstishon i 
ta p’esei, yen di hopi forsa i poder. Den términonan general e 
number shete tin raisnan profundo den e kultura universal. 
Aki nos ta haña un lista di algun di e aspektonan mas re- 
konosé ku ta relashoná ku e number: 


“Asina shelu, tera i tur loke ta pertenesé na nan a 
keda kla. Di shete dia Dios tabata kla ku su trabou; e dia 
ei El a sosegá. Dios a bendishoná e di shete dia i a 
proklam’é un dia sagrado, pasobra riba e dia ei Dios a 
sosegá di tur e trabou di su kreashon.”. Génesis 2, 1-3 


- 7 Sakramentunan: Boutismo, Konfirmashon, Eukaris- 
tia, Rekonsiliashon, Huntamentu di enfermonan, Órden Sa- 
grado, Matrimonio. 


-7 donnan di Spiritu Santo: Sabiduria, Inteligensia, For- 
talesa, Siensia, Konseho, Piedat, Temor di Dios. 


- 7 obranan di Miserikòrdia Korporal: Duna di kome 
na esun ku tin hamber, Duna de bebe na esun ku tin set, Duna 
alohamentu na esun den nesesidat, Bisti esun sin paña, Bish- 
itá esnan enfermo, Ousiliá prezunan, Dera mortonan. 


-7 Obranan di Miserikòrdia Spiritual: Siña esun ku no 
sa, Duna bon konseho na esun ku mester di dje, Koregí esun 
ku ta robes, Pordoná ofensanan, Konsolá esun ku ta tristu, 
Sufri ku pasenshi e defektonan di otronan, Pidi Dios pa bibu 
i difuntonan. 


-7 Pikánan Mortal: Orguyo, Avarisia, Rabia, Flohera, 
Pashon, Envidia, Goloseria. 


-7 Virtutnan Kapital: Kastidat, Generosidat, Templan- 
sa, Diligensia, Pasenshi, Karidat, Humildat. 


-7 Prinsipionan Moral di Pitágoras: Rektitut di 
propósitonan, Toleransia den opinion, Inteligensia pa diserní, 
Klemensia pa husga, Sinseridat den palabranan i aktonan, 
Simpatia, Ekilibrio. 


-7 Disiplinanan di Antigwedat: Lógika, Gramátika, 
Retórika, Aritmétika, Músika, Geometria, Astronomia. 


-7 kolónan di Arko Íris: Kòrá, Oraño, Gel, Bèrdè, Blou, 
Añil, Violeta. 


-7 dianan di siman: Djadumingu, Djaluna, Djamars, 
Djarason, Djaweps, Djabièrnè, Djasabra. 


-7 Artenan: Músika, Pintura, Eskultura, Arkitektura, Lit- 
eratura, Dansa, Sinema. 


-7 Notanan Musical: Do, Re, Mi, Fa, Sol, La, Si. 


- 7 Enanonan di Blancanieves “Sneeuwitje”: Sabí, 
Gruñón, Mocoso, Tímido, Felis, Dormilón, Mudito. 


- 7 serunan di Roma: Quirinal, Viminal, Esquilino, Cae- 
lius, Palatino, Aventino, Capitol. 


- 7 maravianan di Antigwedat: Piramide di Keops, Har- 
dinnan ku ta kologá di Babilonia, Estatua di Zeus den Olim- 
pia, Tèmpel di Artemisa, Mausoleo di Halicarnaso, Coloso 
di Rodas, Faro di Alejandría. 


-7 maravianan Medieval: Stonehenge, Coliseo de 
Roma, Catacumbas di Kom i Shoqafa, Toren di Porcelana 
de Nanquim, Muraya chino, Toren di Pisa, Basílika di Santa 
Sofía. 


-7 maravianan di e Mundu Aktual: Coliseo di Roma, 
Taj Mahal, Chichén Itzá, Machu Picchu, Kristu Redentor, 
Petra, Gran Muraya Chino. 


- 7 sabionan di Gresia: Quilón di Esparta, Bías di Priene, 
Cleóbulo di Lindos, Periandro di Corinto, Pítaco di Mitilene, 
Solón di Atenas i Tales di Mileto. 


- 7 reinan di Roma: reinan di Roma: Rómulo, Numa 
Pompilio, Tulio Hostilio, Anco Marcio, Tarquinio Prisco, 
Servio Tulio i Tarquinio e Soberbio (di 753 a. C. hasta 509 
a. C.). 


- 7 edatnan di hende (segun William Shakespeare): 
infansia, adolesensia, teenager, yònkuman, adulto, edat avan- 
sá i senilidad. 


- 7 brasanan di Menorah, kandelaber simbóliko di hu- 
daismo. 


- 7 kabesnan di e legendario Hidra di Lerna. 


- 7 lamannan di Planeta: Laman Mediteráneo, Laman 
Adriático, Laman Negro, Laman Kòrá, Laman Arábigo, La- 
man Pérsiko, Laman Caspio. 


- 7 frasenan di Hesus riba krus: 
“Tata pordoná nan pasobra nan no sa kiko nan ta hasi” 
“Mi ta sigurá bo: Awe mes lo bo ta huntu ku Mi den 
paraiso” 
“Señora ata bo yu hòmber, yu Ata bo mama” 
“Mi Dios, mi Dios, pakiko Bo a bandoná mi?” 
“Mi tin set” 
“Ya tur kos ta kumpli” 
“Tata, den Bo man mi ta entregá Mi spiritu” 


E number “mágiko” 7 


Kada hende tin derecho 
riba propiedat ku ta di su mes. 
Sosiedat mester perkurá ku 
esaki ta ekstendé mas tantu 
posibel riba tur hende i ku 
propiedatnan manera tereno, 
kasnan i plaka no ta solamente 
den man di un òf algun persona 
òf entidat. Ademas e sosiedat 
hustu lo mester hasi tur esfuer- 
so posibel pa propiedatnan te 
tal punto ta repartí mas igual 
posibel, ounke diferensha nat- 
uralmente ta inevitabel. 
Sierto poseshon ta nesesa- 
rio pa yega na bo propio desa- 
royo. Sin poseshon un hende 
no por funda un famia, e lo no 
tin plaka òf produkto/material- 
nan pa kambia p’asina atendé 
na su mes nesesidatnan vital. 


Tin hende ku eksplísita- 
mente ta renunsiá e derecho di 
tin poseshon i ta hasi e asina 
yamá ‘’voto di pobresa’’. Nan 
dedikashon i trabou ta un sir- 
bishi na Iglesia, na e konbento 
i dor di esei: Na Kristu. Ku es- 
aki nan ta elegí pa mustra kiko 
finalmente 
ta importante den bida: no 
pa atkirí tur sorto di rikesa i bi- 
ennan, pero purba di atkirí un 
tesoro serka Dios. No ta tur 
hende lo por òf ke biba asina. 
Pero mei mei di un mundu man- 
era esun di nos, kaminda rike- 
sa hopi bia ta imponé poder i 
rèspèt, e religiosonan ta duna 
un señal grandi i importante. 
Propiamente mirá lo tabata bon 
i bunita si kada kristian di su mes 
tin algu di e outosakrifisio aki. 


Kristu Hesus ta hopi kla den 
Su papiá tokante di poseshon i 
rikesa. E ta siña nos ku poses- 
hon no tin influensha riba nos 
salbashon i bienestar eterno i ku 
abundansha no t’un kondishon 
pa e felisidat berdadero.Un 
antologia kòrtiku for di Su fra- 
senan ku ta papia pa mes : ‘’No 
montoná rikesa riba mundu 
kaminda mòt i frus ta kome 
nan i ladron ta kibra drenta 
hòrta nan’’. (MT.6,19) ’’I pa- 
kiko boso ta preokupá ku bis- 
timentu ? Paga tinu kon e flo- 
rnan di mondi ta krese…’’ 
(Mt, 6,28) ‘’Wak e paranan 
den laria ; nan no ta sembra 
ni kosechá, ni nan no ta war- 
da nada den mangasina. Ta 
boso Tata den shelu ta duna 
nan di kome !’’ (Mt 6,26) He- 
sus a bisé :’’Si bo ke ta per- 
fekto, bai bende bo propie- 
datnan, duna pobernan e sèn 
i lo bo tin tesoro den shelu’’ 
(Mt.19,21). ‘’Ta mas fásil pa 
un kamel pasa dor di wowo 
di un angua, ku pa un riku 
drenta reino di Dios’’. (Mt 
19,24) 


Tur esaki no ke bisa sin mas 
ku kada poseshon ta prohibí, 
ya ku pa medio di poseshon òf 
propiedat bo por hasi bon na 
otronan. Esun ku no tin nada, 
tampoko por duna òf parti. 
Den e sentido ei Mama Maria 
den su ‘’Magnificat’’ ta papia 
tokante di hendenan riku ku ta 
sera nan mes den nan propio 
poseshon. Maria ta bisa : ‘’ El 
a duna esnan ku tin hamber 
kos bon na abundansha i a 
kore ku esnan riku, laga nan 
bai man bashí’’. (Lk 1,53) 


Ku un hende tin poseshon 
ta bon, na midí ku esaki real- 
mente ta yuda nos i otronan 
den nos mes desaroyo i ta 
atendé na nos promé nesesi- 
dat, pues kaminda hendenan 
berdaderamente ta bira mihó 
di dje. Poseshon ta detest- 
abel ora nos bira katibu di 
dje, ora ku e ta bira un meta 
riba su mes, ora nos ansiosa- 
mente ke monta mas i mas djis 
pa nos mes plaser, kaminda 
nos no ta bira mihó hende dor 
di esaki. E hende ku ta topa 


Kristu den su próhimo, den e 
hende ku mester di yudansa i 
ku ta den nesesidat, por sinti su 
mes fortalesé dor di e palabra 
di Kristu ku lo bisa :’’Bini ser- 
ka Mi, boso ku mi Tata a 
bendishoná : tuma poseshon 
di e reino ku ta prepará pa 
boso for di kuminsamentu di 
mundu. Pasobra Mi tabatin 
hamber i boso a duna Mi di 
kome, Mi tabatin set i boso a 
duna Mi di bebe. Mi tabata 
un strañero I boso a risibí Mi 
den boso kas. Mi tabata sunú 


i boso a duna Mi paña pa 
bisti ; Mi tabata malu i 
boso a kuidá Mi. Mi taba- 
ta será i boso a bin bishitá 
Mi’’. (Mat.25,34-36) 
Pues Hesus i Maria no ta 
bisa : poseshon ta bon òf 
malu. Importante ta nos ak- 
titut kaminda ta trata di pose- 
shon i e manera ku nos ta tra- 
ta ku rikesa. Ultimadamente 
nos tur sa ku ta e legria ta 
grandi ora ku nos a duna algu 
di nos mes. I esaki ta enserá 
hopi mas plaser ku risibí algu. 

Tabata un dia bunita pa STINAPA den Parke Nashonal Washington-Slagbaai huntu ku studiantenan di FORSA Acadamy. E studiantenan a 
siña mas tokante kabritu i vegetashon, reglanan di parke i un tiki tokante kon Boneiru a keda formá. Pero mas importante sali i gosa di natu- 
ralesa. Promé e studiantenan a subi e seru mas haltu di Boneiru, Brandaris, despues lùnch di despues relahá. 


Studiantenan di FORSA a bishitá Parke Nashonal Washington 


KRALENDIJK— Siman pasá mi a mira algu riba facebook i a hañ’é 
masha interesante. Mi a skirbi di e asuntu aki kaba un tempu pasá. Mi a 
pidi maestra di skol Arlene Engelhart, esun ku a skirbi e kos i pone riba 
facebook pa us’é. Mi no ta kue nada riba facebook hasié notisia. Bòi i 
Papi sa di ami. Mi ta gusta kos di nos mes redakshon. 


Esaki a hala mi atenshon hopi i kos interesante ta kos pa hasi uzo 
di dje. 
Arelene ta skirbi: “E dòkter no por drecha su outo. E karpinté no por 
kushiná mas dushi ku e kòki. E abogado no por pega blòki pa traha su 
kas. Ora bo komprondé loke mi a skirbi, komo mama i tata, bo sa ku re- 
sultado di bo yu ta mes importante ku resultado di e otro famia.” 
Esaki ta djis e komienso. Tur loke bo a kuminsá awe, sòru pa bo 
termin’é ku éksito. 
Proud of you all!” 


Ami ta bisa meskos. Master! Hopi bia e mucha ku bai LTS ta sintié 
bashí. No duda i kere den bo mes! Riba kada un di nos tin un mas sabí. 
Di un manera òf otro nos tur mester di otro. Ta Dios a krea mundu asina. 
Arlene a bis’é kaba. 
Un bon ehèmpel ta mi amigu gezaghèber, bon studiá i ta sinta den un 
bunita edifisio grandi, huntu ku otronan, hasi trabou pa un mihó komuni- 
dat. Djis pensa si no tabatin e edifisio, e mester a sinta sea den un kas di 
palu òf esun batí ku lodo. 
E spesialista, pa e operá hende, mester di kuchú i otro hèrmènt spesial, 
sino e no por operá niun hende. 
Importante ta pa nos tur bai skol i siña loke bo gusta hasi pa mayan 
bo hasié di kurashon. Nos tur mester di otro. Asina mundu ta funshoná i 
hende lo no por kambi’é. 
VWO, PRO, HAVO, MAVO i VMBO, tur ta importante pa nos! 


Nos tur mester di otro 
Fittipaldi Pietersz: 

KRALENDIJK—Djas- 
abra 25 di yüni a tuma 
lugá pintamentu riba mu- 
raya di edifi sio diTELBO 


den Kaya Libertador Si- 
mon Bolivar. Diferente 
skol básiko a haña invi- 
tashon pa e muchanan 


pinta riba sierto área di e 
murayanan di TELBO. 
Den afan pa duna edi- 
fi sio di TELBO un kara 


Pintamentu riba muraya di TELBO 


nobo, TELBO a organisá 
un dia di pintamentu na 
e edifi sio. No solamente 
e muchanan, sino mae- 
stranan di e skol tam- 
be por a demostrá nan 
kreatividat pa medio di 
un pintura ku e tópiko 
“TELBO ta Di’Bo”. 
E pintura mester tin 
elementonan 
karak- 
terístiko di Boneiru, por 
ehèmpel fl amingo, tur- 
tuga, serun di salu i mas. 
Hopi mucha a partisipá i 
den nan ansha pa pinta 
i keda kla ku loke nan a 
plania pa pinta, nan man 
tambe a risibí poko fèrf. 


Na komienso di aña 


eskolar 
2022-2023, 


TELBO ta eksponé e 
pinturanan pintá dia 25 
di yüni 2022 online, di 
manera ku komunidat 
por skohe e pintura i skol 
ganador. 
Skolnan ku a parti- 
sipá tabata Kristu Bon 
Wardadó, 
Aquamarin, 
Pelikaan, Kolegio San 
Bernardo, Kolegio San 
Luis Beltran i Skol Am- 
plio Papa Cornes. Riba 
potrètnan momentu ku e 
pintamentu riba muraya 
di TELBO a tuma lugá 
djasabra durante dia. 

K R A L E N D I J K — 
Djabièrnè 24 di yüni a 
tuma lugá entrega di 
diploma na Instituto di 
Enfermeria 
Fundashon 
Maridal. Daniella Drul- 
lard a kanta himno i 
despues a papia Giovan- 
ni Frans, kende ta hefe 


di hunta di direktiva. 
“Pabien na boso tur. 
Boso por ta na promé 
dia di un hende su bida i 
na final di su bida. Boso 
logro ta boso esfuerso. 
Boso ta den un trabou 
ku ta drai 24/7. Ta im- 
portante pa kontinuá ku 
mas estudio. Pabien i 
nos ta masha orguyoso 
di boso”, Frans a bias. 
Dosente Shirley Ji- 


bodh a ekspresá: ““Di 
boso ta ferwagt respon- 
sabilidat serio. Man- 
tené seriedat ku bon pa- 
labrashon den e trabou 
ku boso ta bai ehersé 
awor. Pabien pa kada 
un di boso. Éksito pa fu- 
turo.” 
E graduadonan den 
Ziekenverzorgende 
ta 
Careina Keller. Milanlly 
Ozoria, Raimeline Pop. 


Entrega di diploma instituto 
di enfermeria 


Velery 
Reina, 
Juliana 
Saa Obregon i Elijah 
Piar. 
Den Verpleegkundige: 
Janique Manuel, Erica 
Simmons. 
Maybeline 
Sint Jago, Nefthely So- 
liana, Jholainy Tavarez, 


Gloria Thomas-Wanga, 
Maritsela 
Winklaar 
i 
Mariëlle-Wout. 
Big verpleefkundigen: 
Chozan, Marchena, Au- 
dri Statie-Torres Santana 
i Merychen Trenidad-Di- 
jkhoff. 

Awèl sí. Nos isla ta birando mas 
kalor i Hulanda mas friu. Nos mes- 
ter kuminsá eksportá kalor. 


E afèr di kambio di klima aki 
por benefisiá nos isla Tonchi.... 


KRALENDIJK 
– 
Siman 
pasá Rotary Club Bonaire a 
sorprendé Fundashon FOR- 
MA ku un chèk na balor di 
6800 dòler komo muestra di 
apresio i sosten pa e trabou- 
nan ku FORMA ta hasi riba 
tereno di Alfabetisashon na 
Boneiru. E aña akí Rotary 
Club Bonaire a kuminsá ku 
un proyekto den kua nan ta 
sostené tur sorto di trabounan 
riba tereno di Alfabetisashon 
di adulto i hubentut riba nos 
isla. Nan kier duna nan aporte 
pa inisiativanan lokal riba e 


tereno aki. Ku e intenshon akí 
nan a hasi e bunita gesto di 
entregá un chèk na balor di 
6800 dòler pa ku e meta akí. 
Den añanan anterior tam- 
be Rotary a sostené e de- 
partamento di Alfabetisashon 
di FORMA. E aña akí Rotary 
kier a duna un empuhe èkstra 
pa e trabounan ya hasí. Ro- 
tary a yega na e desishon aki 
despues di un presentashon 
di FORMA, den kual nan a 
pidi koperashon di Rotary pa 
ku diferente proyekto intere- 
sante. 


KRALENDIJK -- Sa tin 
hende ta yama nos kolabora- 
dornan pa bin saka portrèt di 
nan kònteiner di shushi ku 
ta plamá. Ta sali artíkulo to- 
kante ku buriku a plama kòn- 
teiner di shushi. Ku habitante 
ta rabiá ku buriku a plama 
nan kònteiner di shushi, anto 
nan tin ku bai nan trabou i 
nan mester para piki shushi. 
Djaluna último ei mes 
un artíkulo a sali i por mira 
klaramente ku e kònteiner- 
nan ta pafó di e kurá di kas i 
esaki no ta e regla ku Selibon 
a stipulá. A bira tempu pa tur 
e personanan ku ke pa skirbi 
tokante kònteiner di shushi 
kuminsá na siña i mantené 
nan mes na disiplina i regla. 
E burikunan no tin nada di 
aber ku bo mester bai trabou 
òf no ta deber di tur hende ku 
tin e kònteiner di shushi pa 
tene esakinan den nan kurá 
i mainta ora e trùk di shushi 
ta pasa nan pone esaki pafó. 


No por saka mondi for di den 
kabes di e buriku, pero por 
eduká e hendenan sí ku nan 
kònteiner mester ta den nan 
kurá pa evitá esaki . 
Tin hende pa flohera no 
ta pone nan kònteiner den 
nan kurá i ta laga esaki pará 
riba tereno públiko i ta fer- 
wagt ku buriku i otro animal 
no ta bòltu nan. Regla ta ku e 
kònteinernan mester ta den 
kurá i no riba kaminda púb- 
liko òf pafó di kurá di hende. 
E kònteiner ta pertenesé na 
e number di kas i e mester 
ta den e kurá di e kas ei. No 
riba kaminda públiko. 
Ta di spera ku tur e hen- 
denan ku tin opheshon i 
opseshon kontra e buriku- 
nan aki pa kambia di men- 
talidat i pone nan kònteiner 
den nan kurá di kas i dia ku 
e trùk di Selibon ta pasa nan 
saka esaki i pon'é pa e trùk 
haña esaki. 
No otro manera. 


KRALENDIJK.-- 
Wikènt 
último un delegashon di Bo- 
neiru a biaha pa Kòrsou pa 
partisipá na un workshop in- 
ternashonal di RADO. RADO 
ta para pa Caribbean Re- 
gional Anti-Doping Organiza- 
tion, kual ta kai bou di WADA, 
World Anti Doping Agency. 
Personanan ku a partisipá 
na e workshop aki ta Emelie 
Scoop-Martijn, boneriano ku 
ta supervisá BonLab i ta di 
profeshon biokímiko, Rutsel 
Sint jago i Elvio Cecilia di e 
tèst-tim ku ta tèst futbolistan- 
an pa Federashon di Futbòl 
boneriano. 
RADO ta e organisashon 


Rotary Club Bonaire ta 
konvensí ku e programa di 
alfabetisashon tin un bene- 
fisio grandi pa e sektor lab- 
oral na Boneiru. Esaki dor ku 
personanan ku anteriormente 
no por a ehersé nan trabou 
debí na limitashon den nan 
edukashon, awor por realisá 
muchu mas despues di parti- 
sipá na un kurso di Alfabeti- 
sashon. E personanan aki ta 
haña mas konfiansa propio i 
por hasi nan labor mas inde- 
pendiente. 


ku ta tèst deportistanan ku 
ta partisipá na kompetensi- 
anan internashonal i lokal 
si nan ta prospekto pa bira 
profeshonal i tambe duna in- 
formashon na deportistanan 
ku ta bai partisipá na kompe- 
tensia internashonal. E work- 
shop aki tabata organisá pa 
FDOK, Federashon Deporte 
Olímpiko Kòrsou, ku tin Ri- 
gnaal Jean Francisca komo 
presidente. 
Aktualmente Boneiru no 
ta afiliá na RADO i hopi bes 
ora deportistanan bai kompetí 
den eksterior nan no sa kiko 
ta warda nan den e asuntu di 
doping i kua medisina nan no 


por a usa i kua medisina ta 
prohibí. Ta e intenshon pa Bo- 
neiru tambe bira miembro di 
RADO meskos ku Aruba, ku 
ta miembro kaba. Kòrsou i Bo- 
neiru tambe ke bira miembro i 
tin e posibilidat pa den luna di 
òktober pa partisipá den re- 
union di RADO komo prospe- 
kto miembro pa despues bira 
miembro. Pa bira miembro ta 
un kestion di gobièrnu di Bo- 
neiru i e federashon bou kua 
tur organisashon di deporte ta 
kai. 
Den e luna nan ku ta bini lo 
bai tin vários kombersashon 
ku tantu gobièrnu i e feder- 
ashon pa yega na un akuerdo 
Donashon pa alfabetisashon 
na FORMA 


i pa luna di òktober Boneiru 
tambe por bira miembro i 
haña dos persona ku ta bira 


DCO, district coordinator Or- 
ganization. 


Bonaire pronto lo ta miembro 
di RADO 


Komentario: 
No por saka mondi 
for di buriku 

ARUBA 
KÒRSOU 


WILLEMSTAD.- Prof. 
Dr. Raymond Gradus den 
su kalidat di presidente di 
e Kolegio pa supervishon 
Finansiero (Cft) ta kere ku 
lo por tin fondonan pa ku- 
bri pago di e 3% di ‘vakan- 
tiegeld’ ku gobièrnu di 
Kòrsou ke duna. Pero el a 
denominá e pago aki a base 
di un kobertura ‘kuidado- 
so’ (voorzichtig). Asina el 
a duna di konosé durante 
un enkuentro ku prensa. 
Manera ta konosí, kobertu- 


ra di e 3% aki ta dependé di 
kondishonnan ku gobièrnu 
tin di kumpli kuné i tambe 
di un posibel enkargo duná 
dor di Sekretario di Estado. 
T’asina ku Minister di Fi- 
nansa di Kòrsou drs. Javier 
Silvania a pidi Cft pa duna 
un konseho riba e 3% pro- 
mé ku dia 20 di yüni, pero 
Cft a lag’é komprondé ku e 
lo no por duna konseho sin 
mas sino ku e lo tin di haña 
e enkargo ei di Sekretario 
di Estado sra. Alexandra 


van Huffelen. Sr. Gradus a 
splika ku Cft no tin ningun 
ròl den e diskushonnan pa 
loke ta e kondishonnan en- 
tre pais Kòrsou i Hulanda. 
Tin un proposishon di parti 
di Kòrsou pa loke ta kober- 
tura pa por baha e rekorte 
di 12.5% for di salario di 
ámtenarnan. El a referí na 
e proposishon di Minister 
Silvania pa loke ta e 3% di 
plaka di fakansi i 6% di ou- 
mento di supsidio pa fun- 
dashonnan etc. Pa loke ta e 


3% dje kompensashon gen- 
eral ku lo bai kosta gobièr- 
nu un 10.6 mion florin i e 
6% di supsidio ku lo kosta 
9.6 mion lo por hasi un 
kalkulashon. Si wak loke 
tin i loke ta bai tin na èk- 
stra entrada, konsiderando 
e presupuesto, e deskuento 
riba preis di kombustibel i 
algun otro riesgo ku tin, e lo 
por bisa ku tin un kobertura 
‘kuidadoso’ pa e proposis- 
hon ei. Den e mesun rosea e 
presidente a bisa si ku, du- 


rante e dianan di bishita aki 
el a pidi mas informashon 
riba otro proposishonnan 
ku a lansá, manera e grati- 
fikashon di fl. 1.750.- pa tur 
ámtenar. Pero e tin su in- 
terogante si esaki lo no bai 
kosta mas ku e 10.6 mion 
di “vakantiegeld”. Pero e 
ta keda en espera di e infor- 
mashon eksakto di parti di 
Kòrsou. Pero naturalmente 
Cft lo keda fuera di e dis- 
kushonnan pa loke ta kon- 
tenido dje proposishonnan. 


WILLEMSTAD.- Abi- 
tantenan di Rif a marcha 
for di Brionplein bai Fòrti i 
despues parlamento pa en- 
trega karta di preokupashon 
pa ku benta di kas di Fun- 
dashon Kas Popular den 
e área. Esaki a sosode si- 
man pasá. Den e karta Fun- 
dashon Rif ku ta sali na de- 
fensa dje abitantenan, a pidi 
gobièrnu pa protekshon di 
derechi di e abitantenan di 
Rif na Otrobanda. 
Loke a hala atenshon ta 
ku e karta aki aparte di a bai 


pa gobièrnu, parlamento, 
a bai pa gobernadó, Fun- 
dashon Kas Popular mes, 
minister plenipotensiario, 
Tweede Kamer, Sekretario 
di Estado i “Recht op Stad 
(Nederland)”. 
Estando dilanti di Fòrti 
minister di enseñansa sr. 
Sithree van Heydoorn a sali 
pa tuma e karta serka abi- 
tantenan. 
E abitantenan a marcha 
bai ku bòrchinan i lemanan 
di no ta sali for di nan kas. 
Tambe nan tabatin bòrchi 


ku ariba foto kaminda e di- 
rektor di FKP sr. Con, sr. 
Rutsel Martha i doño dje 
kompania ku ke kumpra 
edifisionan den Rif esta sr. 
Garmers, sr. Gerrit Schotte 
i trahadó di FKP kanando 
den bario di Otrobanda. 
Tambe e fundashon a 
mustra un lista di 60 kas ku 
FKP a kuminsá ta inven- 
tarisá. Si no tabatin niun 
intenshon, dikon FKP lo a 
kana puntra tokante repar- 
tishon di e kasnan ku tin 
hende ta biba den. Nan ke 


pretu riba blanku di parti 
gobièrnu ku no ta bai bende 
kasnan, ta loke e presidente 
di e fundashon sra. Mar- 
usca Manuel a trese dilanti. 
Minister van Heydoorn 
a indiká ku promé minis- 
ter a pidié pa tuma e karta. 
Tambe komo gobièrnu lo 
bai evaluá e karta. E minis- 
ter a bisa ku no ta minister 
Cooper ta importante, pero 
ta gobièrnu. 
Na mes momentu repre- 
sentante di doñonan di kas 
di pueblo na Barber tambe 
tabatin keho, pasobra nan 
a kere ku FKP lo a bende 
e kasnan. Nan ke pa porfin 
gobièrnu bende nan e kas 


no ku indeksashon, pero ku 
e “restwaarde”. 
Representante di Seri 
Papaya tambe a entregá 
karta pa benta di e kasnan. 
Mesun situashon un rep- 
resentante di Brievengat 
tambe a entrega karta pa 
nan kas keda bende. Nan ke 
e kondishonnan di kompra 
di e kasnan. Despues di 
Fòrti, e abitantenan a mar- 
cha bai parlamento i aki 
tambe a entregá presidente 
di parlamento sra. Cha- 
retti America-Francisca un 
karta. E presidente a indiká 
ku ta pendiente pa sigui ku 
tratamentu di e reunion riba 
FKP. 


Karta di abitantenan di Rif a bai pa 
Tweede Kamer i van Huffelen 


Segun prof. Raymond Gradus, aunke den forma kuidadoso 


Cft ta kere ku lo por kubri “vakantiegeld”!! 

ARUBA 
STATIA/SABA/ST. MAARTEN 


STATIA -- Hende muhé 
den edat di 50 pa 60 aña na 
Sint Eustatius por partisipá 
den e skrinen na boka di 
matris entrante djaluna 27 
di yüni 2022. E skrinen ta 
e promé di tres programa 
di skrinen ku ta ehekutá 
na Sint Eustatius i “Public 
Health Prevention Clinic” 
ta kondusí esaki den kolab- 
orashon ku “Sint Eustatius 
Health Care Foundation”. 


Benefisio pa hende 
muhé 
Kanser na boka di matris 
ta e di kuater kanser mas 
komun bou di hende muher 
mundialmente. Danki na 
e programa di skrinen pa 
detektá e vírus di papiloma 
humano HPV, por detek- 
tá fase prekanseroso den 


un etapa mas prematuro, 
hasiendo e malesa asina ki 
mas tratabel. 
Danki na bon kooper- 
ashon entre RIVM, Public 
Health Prevention Clinic i 
Sint Eustatius Health Care 
Foundation, awor ta ehe- 
kutá e skrinen pa kanser na 
boka di matris struktural- 
mente. Esaki ta kontribuí 
na benefisio di salú pa e 
abitantenan di Sint Eusta- 
tius. 
Partisipashon i inisio 
riba 27 di yüni 2022 
E meta ta pa skrin hen- 
de muhé den kategoria di 
edat di entre 30 pa 60 aña 
dentro di tres aña. E aña 
aki ta invitá hende muhé 
den edat di entre 50 pa 60 
pa partisipá i traha su sita. 
Es ku no a risibí un invi- 


tashon ainda pero ta forma 
parti di e grupo ku por 
partisipá tambe por yama 


“Public Health Prevention 
Clinic” na +5993182891 
òf Shanna Mercera-Gibbs 


na +5993185147. E promé 
rònt di skrinen ta kuminsá 
dia 27 di yüni 2022. 


Investigashon di poblashon di kanser na boka di matris ta kuminsá 
na Sint Eustatius 


SABA – Departamentu 
di Desaroyo di Komuni- 
dat di Saba ta atendiendo 
ku tèrmentu di mucha. E 
problema ei ta hopi nota- 
bel riba e isla. Luna pasá 
tabatin un siman anti-tenta- 


mentu, durante kua e eduká 
e muchanan di e isla riba 
e efektonan di tentamentu. 
Esaki a sosodé atrabes di 
vários aktividat. 
E luna aki di yüni e de- 
partamentu en kestion a 


tuma e siguiente paso ku un 
treiner for di Aruba, kende 
a proveé e informashon 
nesesario, hèrmènt, téknika 
i teps pa atendé i redusí 
komportashon di tentamen- 
tu. 


Saba ta atendé ku tèrmentu di mucha 


Gobièrnu di Saba ta dediká hopi atenshon na su empleadonan. Siman pasá tabatin un 
aktividat di ‘teambuilding’ pa un grupo di su empleadonan, dirigí pa e empresa FIT 
With Lee. 


Teambuilding na Saba 

ORANJESTAD -- Di- 
asabra cu a pasa, minister 
Xiomara Maduro di Cul- 
tura, a asisti na un bunita 
presentacion di e alumnon- 
an di Scol di Musica Rufo 
Wever na Cas di Cultura. 
E alumnonan a presenta un 
variacion amplio di musica 
clasico y moderno cu nan a 
siña durante nan lesnan di 
musica. Minister di Cultura 
ta gradici Scol di Musica 
Rufo Wever pa e invitacion 
y ta desea e alumnonan 
y maestronan tur clase di 
exito y cu nan por sigui en- 
grandece arte aki na Aruba 
atraves di nan musica. 


Studiantenan Scol di Musica Rufo 
Wever cu un bunita presentacion 


ORANJESTAD - Re- 
cientemente, Minister di 
Husticia y Asuntonan So- 
cial Sr. Rocco Tjon a atende 
e prome “ASIS Dutch Cari- 
bbean Conference on Resil- 
ience, Cyber and Security”. 
ASIS ta e “American So- 
ciety for Industrial Securi- 
ty”, esaki ta un comunidad 
global di profesionalnan 
den e tereno di siguridad, 
cu e tarea di protehe bie- 
nes manera e ser humano, 
propiedadnan, y informa- 
cion entre otro. Aliansanan 
di e tayer aki ta beneficioso 
y tin su riesgonan, mirando 
cu cuerpo policial y orga- 
nisacionnan di siguridad 
priva ta traha separa y cu 
diferente metanan, sinem- 
bargo, segun estudionan 
haci, e beneficionan di un 


Den cuadro di siguridad y prevencion di crimen 
Aliansa entre sector publico y privá 


aliansa ta mucho mas gran- 
di compara cu e riesgonan, 
pues por conclui cu sigu- 
ridad por wordo mehora a 
traves di e aliansanan aki. 
Ora ta papia di crimen 
cibernetico, ta papia di un di 
e tipo di crimennan mas di- 
verso cu tin ora ta trata cri- 
men transnacional, e ta uno 
hopi compleho y ta trece 
retonan pa e aparato hudi- 
cial. Mirando e trayecto di 
evolucion di crimen ciber- 
netico, aparatonan hudicial 
ta comparti informacion y 
conocimento cu nan con- 
trapartida rond mundo pa 
asina por desaroya un plan 
van aanpak na tempo, basa 
riba inteligencia. Algun 
tempo atras, e mandatario a 
reuni cu e bestuur di “ASIS 
Dutch Caribbean Chapter 


304” caminda a intercam- 
bia ideanan pa crea miho 
aliansanan, pa asina aumen- 
ta siguridad y proteccion 
pero tambe pa preveni cri- 
men cibernetico. Hopi bia- 
ha, e experticio di combati 
crimennan cibernetico ta 
bin di otro sectornan, pues 
cuerpo policial no tur ora 
tin e experticio of solucion 
pa por combati’e nan so. 
Pa e motibo aki, aliansanan 
cu otro organisacionnan ta 
brinda un oportunidad pa 
asina un INTERPOL, por 
ehempel, por beneficia di 
e experticionan cibernetico 
y tecnologico cu tin den e 
sectornan publico, priva y 
academico. 
Manera ya a indica, 
segun 
estudionan 
haci, 
aliansanan exitoso ta basa 


riba lidernan y facilitado- 
nan fuerte y activo, como 
tambe comunicacion con- 
tinuo, reunionnan structural 
y training. Na mes momen- 
to, e bareranan principal pa 
un colaboracion eficiente 
ta e falta di intercambio di 
informacion, desconfiansa 
y mal informacion. Pa por 
elimina algun di e barera- 
nan aki, e ta importante pa 
e aparato hudicial como 
tambe organisacionnan di 
siguridad priva, traha mas 
di serca cu otro y educa 
otro riba nan capacidadnan 
profesional y duna training- 
nan, pa asina identifica ken 
ta miho posiciona pa atende 
cu cierto situacionnan y 
asina desaroya un miho in- 
ventario di abilidadnan. 
Por ultimo, Minister 


Tjon a expresa cu como 
Minister di Husticia y 
Asuntonan Social, e ta 
kere hopi den aliansanan 
y ta promove e aliansa en- 
tre Cuerpo Policial y orga- 
nisacionnan di siguridad 
priva, pa motibo cu tin 
otro retonan tambe den e 
aparato hudicial, manera 
financiamento y personal, 
cual tambe por wordo me- 
hora a traves di e aliansa 
aki. “Crea y mantene co- 
munidadnan mas sigur, no 
ta solamente e responsabili- 
dad di Cuerpo Policial, e ta 
rekeri aliansanan amplio cu 
e comunidad, sector priva 
y otro aparatonan guberna- 
mental pa asina por produci 
leynan y practicanan efi- 
ciente y efectivo basa riba 
evidencia. 

ORANJESTAD -- -Di- 
aranzon mainta Minister di 
Cultura a asisti na Cas di 
Cultura pa e presentacion 
escolar prepara pa Depar- 
tamento di Cultura pa nos 
muchanan di scolnan pre- 
paratorio y scolnan basico 
klas 1 te cu 3. E presen- 
tacion tabata uno informa- 
tivo y educativo di e fiesta 
di Dia di San Juan – Dera 
Gay. E mainta a inicia cu 
palabra di bon bini na Mini- 
ster di Cultura Xiomara 
Maduro, muchanan di scol 
y docentenan. E prome pre- 
sentacion tabata di Grupo 
Cakiña, forma pa musi- 
conan di Departamento di 
Cultura y amigonan mu- 
sico kendenan a presenta 


Dera Gay 2022 na Cas di Cultura 


algun pieza tipico y a sigui 
acompaña e diferente pre- 
sentacionnan. Minister di 
Cultura a wordo invita pa 
baila un wals. A sigui cu 
presentacion di Cuerpo di 
Bombero, Sr. Francis Tous- 
saint kende a splica locual 
mester tene na cuenta ora 
cu ta sende candela. A duna 
algun tips, mirando cu riba 
Dia di San Juan, e cuerpo ta 
man yen di trabao. Aunke 
mester bisa si cu aña pasa 
e cantidad di candela a bira 
menos y nan ta spera cu 
e aña aki e por keda bira 
menos. E presentacion a 
sigui caminda a invita dos 
docente riba scenario y a 
dunanan un splicacion di 
e baile di Dia di San Juan 


y despues e docentenan a 
presenta loke nan a siña 
na esnan presente. A invita 
un paar di mucha pa nan 
tambe por presenta e baile 
di Dia di San Juan. A sigui 
cu e wega di baile di ranca- 
mento di bandera y e grito 
di galiña y di gay cual e 
muchanan tambe a partici- 
pa y esnan cu a gana a ricibi 
un certificado. E presencia 
di gay Chogogo a trece un 
extra ambiente den Cas di 
Cultura. Minister Xiomara 
Maduro a keda masha con- 
tento y a goza di e presenta- 
cion hunto cu e muchanan 
di scol y docentenan. E 
mandatario a gradici e scol- 
nan pa ta presente y par- 
ticularmente Departamento 


di Cultura pa prepara y pre- 
senta e bunita mainta infor- 
mativo, educativo y yen di 
ambiente di e fiesta di co- 
secha Dia di San Juan cu ta 
wordo celebra dia 24 di juni 
proximo. Minister Xiomara 
Maduro cu cooperacion di 
Departamento di Cultura a 
entrega e scolnan “E caha 
sabi” cual ta contene dife- 
rente folder cu ta splica e 
origen con pa celebra e fie- 
sta di Dia di San Juan, e 
buki di Wantomba y e fiesta 
di Dia di San Juan, un USB 
cu musicanan di Dia di San 
Juan. Pa e scol por celebra 
e Fiesta di Cosecha, Dia di 
San Juan – Dera Gay, tambe 
e scolnan a ricibi pa e baile 
un bandana preto pa mara 


e wowo, e palo pa mata e 
gay y un calbas. E presen- 
tacion escolar a wordo haci 
pa un cantidad di scol ca- 
minda mas di 5 mil mucha 
a participa y wordo educa 
riba nos fiesta tradicional di 
consecha Dia di San Juan, 
Dera Gay. 

KRALENDIJK--Fin di 
siman pasá tabata un fi n di 
siman di página skur pa nos 
deporte rei futbòl ku a sali 
foi man, despues ku kosnan 
tabata kana masha masha 
bon ku kampionato 2022 
di futbòl, pero fi n di siman 
pasá kosnan a sali fo’i man 
atrobe pa di dos bia siguí, 
unda ku a agredí rèfri i kou- 
sa destrukshon den Stadion 
Antonio Trenidad. 
Ta pa dos bia siguí ku ta 
agredí rèfri den tempu kòr- 
tiku. 
Djabièrnè tabatin dos 
problema ku rèfri. 
E promé tabata ku un 
wega hubenil ku a krea un 
problema inesesariamente 
i ku a kaba den agreshon 
di rèfri, unda ku a dal rèfri 
i asta bula dròpkek riba e 
rèfri ku a keda ku doló di 
kabes te ku su manisé mo- 
mentu ku nos a papia kuné. 
Parse ku e rèfri aki a 


duna keho i tambe a bisa ku 
e ta bai retirá i no tin nada 
mas di aber ku asuntu di rè- 
fri di futbòl. 
Esaki tabata e wega 
hubenil. 
Mesun anochi ku e wega 
senior tambe entre Real 
Rincon i ATC, wega ku 
Real Rincon a gana 1-0, e 
partido aki tambe na fi nal a 
kaba na problema basta se- 
rio unda ku a kousa destruk- 
shon na e porta di kamerin 
di rèfrinan. 
Tambe a skòp porta di 
hèki di tereno di wega, di 
kua esaki a bai dal den man 
di e persona enkargá ku 
kordinashon i ku skema i ta 
atendé ku kampionato. 
E persona aki a haña un 
sla formal na su man ku 
asta mester a bai poli e ano- 
chi aki i tambe su manisé a 
keda pa bolbe bai poli pa 
mira si e brasa no a kibra. 
Nos no a tende mas kon 


a para ku esaki. 
Un dama tambe di FFB 
ku tabata den serkania di 
e persona aki miembro 
di FFB, tambe a haña sla 
na lomba i te ku djasabra 
mainta ainda e tabata sinti 
doló na su lomba. 
Por a komprondé ku pa 
e wega aki tambe a agredí 
rèfri na fi nal di wega. 
Tur e problema ku e 
wega aki ta debí ku segun 
e hungadónan di e tim ku 
a pèrdè, ku rèfri pa loke ta 
èkstra tempu pa fi nalisá e 
wega, a keda wanta e wega 
te na momentu ku Real 
Rincon a hinka gol pa fi na- 
lisá e wega. 
Esaki tabata tur e prob- 
lema ku a bira unu basta se- 
rio ku agreshon, skòpmentu 
di porta ku a dal e persona 
enkargá ku kordinashon di 
kampionato pa FFB i le- 
shoná su brasa i tambe un 
dama di FFB a haña sla na 


su lomba. 
E situashon ta serio i se- 
gun nos informashonnan, 
keho a keda duná tambe di 
esakinan. 
Tambe a kousa destruk- 
shon na porta di un di e ka- 
merinnan. 


Riba potrètbab un di 
e portanan di un di e ka- 
merinnan unda a kousa 
destrukshonَ, tambe e per- 
sona ku ta atendé ku kam- 
pionato asuntu skema ku 
eseinan a keda ku su man 
leshoná. 


A agredí rèfri i kousa destrukshon 
Fin di siman pasá tabata un 
página skur pa futbòl 


KRALENDIJK--E kam- 
pionnan di SV Real Rincon, 
djabièrnè último den kon- 
tinuashon di kampionato 
2022 di futbòl di nos isla 
den oranan di anochi na 
Stadion Antonio Trenidad 
na Rincon, a gana di SV 
ATC di Tera Kòrá ku skor 
minimo di 1-0 i bai ku e 3 
puntonan di e partido. 
Tabata den tempu èkstra 
di prolongashon ku a logra 
hinka e úniko gol di e par- 
tido. 
Tabata un tremendo par- 
tido ku dos ekipo buskando 
e viktoria, un partido ku a 
fi nalisá den viktoria di 1-0 


pa e kampionnan di SV 
Real Rincon. 
E partido aki a konosé 
solamente 1 gol ku a resultá 
sufi siente tambe pa e kam- 
pionnan di SV Real Rincon 
bai ku e viktoria. 
Tabata den e parti fi nal 
di e partido, ku riba un pase 
di Ayrton Cicilia, ku Mi- 
chel a hinka e úniko gol di 
e partido, loke a resultá su- 
fi siente pa bai ku e viktoria. 
Ku 
esaki 
SV 
Real 
Rincon a bai ku e viktoria 
i 3 puntonan foi dje partdo. 
SV Real Rincon ku e 
viktoria aki ta bai 15 punto 
na di 2 lugá den e kampio- 


nato. SV ATC ku e derota ta 
keda di 4 lugá den e kam- 
pionato ku 11 punto. 
Tabata sigur un tre- 
mendo partido ku e dos 
ekiponan demostranto bon 
nivel di futbòl te na fi nal di 
e partido, ku un SV ATC ku 
tabata den desbentaha debí 
ku e ekipo aki a pèrdè un 
hungadó, pero apesar di es- 
aki, a keda hunga bala dem- 
ostrando tremendo futbòl. 
Un bon partido por sièr- 
to di parti e ekiponan aki, 
un SV ATC ku un hòmber 
menos riba tereno, a sigui 
hunga bala demostrando 
tremendo futbòl. 


KRALENDIJK--E eki- 
po di futbòl di SV Vitesse 
di Antriòl Pabou ta sigui 
na kabes di kampionato 
2022 di futbòl di nos isla 
ku 18 punto. 
E ekipo aki ta sólido na 
promé lugá di e kampio- 
nato. 
Posishon ekiponan. 
1. SV Vitesse ta na 
kabes di e kampionato ku 
18 punto. 
2. SV Real Rincon ku 
15 punto. 
3. SV Alétiko Flamin- 
go tambe ta ku 15 punto. 
4. SV ATC ku 11 punto. 


5. SV Uruguay tambe ta 
ku 11 punto. 
6. SV Estrellas ku 10 
punto. 
7. Young Boys tambe ta 
ku 10 punto. 
8. SV Vespo ku 5 punto. 
9. SV Juventus ku 3 
punto. 
10. SV Arriba Perú sin 
punto ainda den e kampio- 
nato. 
Esaki e posishon di e 
ekiponan te ku djabièrnè 
último 24 yüni 2022. 
Éksito na e ekiponan 
den e kampionato. 


Real Rincon a gana ATC 
1-0 den tremendo partido 
SV Vitesse ta sigui na 


kabes di kampionato 

KRALENDIJK--Ayera 
Boneiru a hunga su promé 
partidonan di e seri di Ka- 
ribe di beisbòl U14 di Pony 
League aya na Puerto Rico. 
Ayera o sea djadumingu úl- 
timo den e promé partido 
12or di mèrdia, Boneiru a 
topa ku e ekipo di Mets. 
E promé partido segun 
skema esaki lo mester a 
tuma lugá 10or mainta, 
pero debí na fuerte yobida 
e promé partido a skùif pa 
12or mèrdia pa duna tempu 


pae fèlt seka.. 
E di dos partido lo mes- 
ter a tuma lugá 4or atardi 
nos selekshon a topa ku 
otro ekipo di Puerto Rico. 
Tur dos e ekiponan aki 
ta di Puerto Rico di akuer- 
do ku e informashonnan ku 
nos a risibí. Asina ku nos 
logra haña e resultadonan 
nos lo amplia riba esakinan. 
Éksito na nos selek- 
shon U14 di beisbòl Pony 
League den e Seri di Karibe 
2022. 


KRALENDIJK--Dja- 
sabra último tabatin e final- 
nan i klousura di e weganan 
di futbòl bálido pa e torneo 
futbòl Kopa Lito 2022. 
E weganan djasabra úl- 
timo a kuminsá den oranan 
di mainta, pa ta mas eksakto 
08:15 ku e kategorianan di 
nos futuronan mas chikitu 
den e e torneo aki. 
Tabatin e diferente we- 
ganan e mainta aki. 
E weganan a finalisá mas 
den oranan tempran di ano- 
chi ku e kategorianan mas 


grandi hubenil pa despues 
sigui tambe e parti di pre- 
miashon di esakinan. 
Nos no a logra haña e re- 
sultadonan den e diferente 
kategorianan i tampoko e 
kampionnan i supkampion- 
nan den e diferente katego- 
rianan promé ku nos a sera 
e redakshon aki. 
Realidat ta ku tur e 
muchanan den e torneo a 
bai kas ku premio, ningun 
di nos futuronan no a bai 
kas ku man bashí. 
Kopa Lito (MCB) huntu 


ku FFB un bia mas a or- 
ganisá tremendo i eksi- 
toso torneo futbòl pa nos 
muchanan. Hopi trabou 
pero tremendo trabou. 
Pabien un biaha mas 
pa organisá otro edishon 
di tremendo Torneo Kopa 
Lito ku nos lo bini ku e re- 
sultadonan despues. 
Riba potrètnan algun di 
e ekiponan ku a hunga e 
promé partidonan di e tor- 
neo djasabra mainta, tambe 
algun di e muchanan ku nan 
premionan. 


Eksitoso torneo futbòl Kopa Lito 2022 


Ayera Boneiru a hunga promé 
partidonan na Puerto Rico 


20 
Djaluna 27 yüni 2022 
20 


Un bunita ﬂ or di yatu. E bunita bistanan aki bo ta haña anochi. Yatu i ka- 
dushi ta saka nan ﬂ ornan anochi i ratonnan djanochi ta alimentá nan mes 
i alabes sòru pa nos yatunan sigui eksistí. 


Bunitesa di ﬂ or 
di yatu 


JAD’S Motors B.V. 


ta buska 
un (1) mekániko 


Interesadonan por manda nan CV na 
avisbonaire03@jadsmotorsbv.com 


Pa mas inf. por yama 717-1111 


Civil Mechanical Structural N.V. 
ta buska 
- 7 metselaar 
- 2 timmerman 


Pa mas inf. yama +5999-511-2762 


City Shop N.V. 


ta buska 
karpinté / meubelmonteur 
Interesadonan por manda nan CV na 
HR@cityshopbonaire.com 


Pa mas inf. por yama 717-3666 


KURSO PA TRAHA 


Johny-cake: 
dia 30 yüni 
Cup-cake & Dekorashon: 
dia 2 i 3 yüli 
4 sorto di pasapalos: 
dia 9 yüli 


Pa mas inf. por yama 795-1455 
whatsapp riba +5999 562-5753 

